
Јавни позив за пријаву за гласање путем мобилног тима

На основу члана 19. Правилника о употреби и изради извода из Централног бирачког списка број:05-1-02-2-710-1/26 од 06.05.2026. године, Градска изборна комисија Теслић позива сва лица која су због болести, старости или инвалидности везана за своје домове, те из тог разлога нису у могућности гласати на редовним бирачким мјестима, а која су заинтересована да на предстојећим Општим изборима гласају код својих кућа путем мобилног тима да се пријаве у канцеларију Градске изборне комисије Теслић или путем телефона: 053/433-680, 065/296-464 и 065/039-859. 

Поред личних података, лица која се пријављују дужна су доставити и копију медицинске документације о болести или инвалидитету због које нису у могућности да гласају на редовним бирачким мјестима.

Пријава се може извршити најкасније до 31.08.2026. године.




	
					                 		   ПРЕДСЈЕДНИК ГИК ТЕСЛИЋ
Биљана Божић 

